**โครงการ วัยรุ่น วัยใส ร่วมใจป้องกันตั้งครรภ์ไม่พร้อม**

**1. หลักการและเหตุผล**

 วัยรุ่น  หมายถึง  กลุ่มบุคคลที่มีอายุ 9 – 19 ปี  เป็นช่วงที่มีการเจริญเติบโตอย่างรวดเร็ว มีการเปลี่ยนแปลงทั้งร่างกาย จิตใจ  อารมณ์ และสติปัญญา โดยมีลักษณะสำคัญ 3 ประการ คือ มีพัฒนาการทางร่างกาย   โดยเฉพาะมีการเปลี่ยนแปลงของอวัยวะเพศ จนมีวุฒิภาวะทางเพศอย่างสมบูรณ์  มีพัฒนาการด้านจิตใจ ซึ่งเป็นระยะที่เปลี่ยนแปลงจากเด็กเป็นผู้ใหญ่  และมีการเปลี่ยนแปลงด้านเศรษฐกิจ สังคม โดยเปลี่ยนจากการพึ่งพาครอบครัวมาเป็นผู้ที่สามารถประกอบอาชีพ และมีรายได้ของตนเอง หรือมีสิทธิทางกฎหมายในเรื่องต่างๆ  เช่น ห้ามเด็กอายุต่ำกว่า 15 ปีทำงาน  เยาวชนมีอายุ 18 ปีขึ้นไป หากกระทำผิดต้องขึ้นศาลผู้ใหญ่ เป็นต้น ในด้านพัฒนาการทางอารมณ์  และจิตใจ พบว่าวัยรุ่นเป็นวัยอยากรู้ อยากเห็น และอยากทดลอง ต้องการการยอมรับจากเพื่อน

ดังนั้น วัยรุ่นเป็นวัยที่อาจถูกชักจูงได้ง่าย  ขาดความนับถือตนเอง  รวมถึงขาดทักษะชีวิต ส่งผลให้เกิดพฤติกรรมเสี่ยง (risk behavior) ในด้านต่างๆ  เช่น ขับรถประมาท ยกพวกตีกัน ดื่มสุรา  และใช้สารเสพติด มีเพศสัมพันธ์โดยไม่ระวัง ส่งผลให้เกิดการตั้งครรภ์ไม่พร้อมในวัยรุ่น  ทั้งนี้  พฤติกรรมเสี่ยงดังกล่าว เป็นสาเหตุการตายของวัยรุ่น  โดยเฉพาะเพศหญิง  ได้แก่  การทำแท้ง  การคลอด การติดเชื้อ HIV ซึ่งเป็นพฤติกรรมที่ป้องกันหรือหลีกเลี่ยงได้ กิจกรรมการป้องกันและแก้ไขปัญหาการตั้งครรภ์ไม่พร้อมในวัยรุ่น จึงมุ่งเน้นที่จะสร้างความรู้ความเข้าใจในเรื่อง บทบาททางเพศที่แตกต่างกันระหว่างหญิงชาย เพื่อให้เกิดการช่วยเหลือเกื้อกูลกันได้อย่างสมดุล สถานการณ์ที่เกี่ยวข้องกับเรื่องเพศ เช่น พัฒนาการทางเพศตามวัย การรักษาสัมพันธภาพกับเพื่อนเพศเดียวกันและต่างเพศ การตัดสินใจและไขปัญหาที่เกี่ยวกับเรื่องเพศ

**2. วัตถุประสงค์โครงการ**

              2.1 สร้างความตระหนักและองค์ความรู้เรื่องบทบาทและคุณค่าของความเป็นชาย/หญิงในสังคม พัฒนาการทางเพศ การจัดการอารมณ์ สัมพันธภาพทางเพศ พฤติกรรมเสี่ยงทางเพศของวัยรุ่น การเสริมสร้างสุขภาพวัยรุ่น

               2.2 เสริมสร้างความภาคภูมิใจในตนเองของวัยรุ่น และมีทักษะในการปฏิเสธต่อพฤติกรรมที่เสี่ยงต่อการดำรงชีวิต

**3. กลุ่มเป้าหมาย**

 กลุ่มเยาวชน อายุระหว่าง 7 - 12 ปี ในชุมชน

**4. วิธีดำเนินการ**

4.1 ประชุมปรึกษาหารือในการดำเนินกิจกรรม

 4.2 เขียนโครงการเสนอขออนุมัติผู้บริหาร

 4.3 ประสานงานกับเจ้าหน้าที่ผู้เกี่ยวข้อง

 4.4 จัดเตรียมวัสดุอุปกรณ์ เอกสาร สื่อที่ใช้ในการฝึกอบรม

 4.5 กำหนด วัน เวลา การดำเนินโครงการและตารางฝึกอบรม

 4.6 ประชาสัมพันธ์โครงการ

 4.7 ดำเนินการตามโครงการ

2./4.8 ติดตาม .....

-2-

 4.8 ติดตาม ประเมินผลและรายงานผลการดำเนินงานตามโครงการ

**5. ระยะเวลาในการดำเนินการ**

เดือนพฤษภาคม - มิถุนายน 2562

**6. งบประมาณการดำเนินการ**

จำนวน 30,000 บาท

**7. สถานที่ดำเนินการ**

ห้องประชุมสภาองค์การบริหารส่วนตำบลแก้มอ้น

**8. หน่วยงานที่รับผิดชอบ**

สำนักปลัดองค์การบริหารส่วนตำบลแก้มอ้น

**9. ประโยชน์ที่คาดว่าจะได้รับ**

 9.1 เด็กและเยาวชนทั่วไปมีทักษะและภูมิคุ้มกันในการจัดการกับสถานการณ์ที่เกี่ยวข้องกับเรื่องเพศ

 9.2 เสริมสร้างความภาคภูมิใจในตนเองของวัยรุ่น และมีทักษะในการปฏิเสธต่อพฤติกรรม

ที่เสี่ยงต่อการดำรงชีวิต

**10. การประเมินผล**

แบบสอบถามความพึงพอใจ

**11. ผู้เขียนโครงการ**

 (นายเอกลักษณ์ ศรีศักดิ์)

 นักพัฒนาชุมชนปฏิบัติการ

**12. ผู้เสนอโครงการ**

 (นางกาญจนาพร เกตุทอง)

 หัวหน้าสำนักปลัด

**13**. **ความเห็นของปลัดองค์การบริหารส่วนตำบล**

-----------------------------------------------------------------------------------------------------------------------------

(นางสาวฐานินทรา อินทนาศักดิ์)

รองปลัดองค์การบริหารส่วนตำบล ปฏิบัติราชการแทน

ปลัดองค์การบริหารส่วนตำบลแก้มอ้น

3./14.ความเห็น...

-3-

**14. ความเห็นของรองนายกองค์การบริหารส่วนตำบลแก้มอ้น**

-----------------------------------------------------------------------------------------------------------------------------

(นายสำอางค์ ศรัทธาผล)

รองนายกองค์การบริหารส่วนตำบลแก้มอ้น

**15. ความเห็นของนายกองค์การบริหารส่วนตำบลแก้มอ้น**

-----------------------------------------------------------------------------------------------------------------------------

(นายชูศักดิ์ เนตรธุวกุล)

นายกองค์การบริหารส่วนตำบลแก้มอ้น